
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2024. (II. 29.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2024. február 22.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntés végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	6/2024.
	2024.01.25.
	Helyi gyermekintézmények éves nyitvatartási rendjének közzététele
	2024.02.15.
	Végrehajtva


II. Polgármesteri tájékoztató az előző ülés óta történt fontosabb eseményekről
Február 2-ára meghívást kaptam a Tápió-vidék Természeti Értékeiért Közalapítvány 2023-as évértékelőjére Tápiószentmártonba.
Február első hetében sor került az idei költségvetés egyeztetésére az intézményvezetőkkel, mely során sikerült minden intézmény számára biztosítani azon működésen felüli beszerzések fedezetét, amelyeket ebben az évben szükségesnek látnak megvalósítani, illetve a Képviselő-testület által előirányzott kereten belül a béremelést is.

Február 8-án megtörtént a Táncsics Mihály utcában értékesített telkünk adásvételi szerződésének aláírása, a vevő a teljes vételárat kifizette szerződéskötéskor.

Február 21-én részt vettem a Tápiómenti Területfejlesztési Társulás Tanácsának ülésén Nagykátán, melynek keretében a Társulás tárgyévi költségvetését fogadtuk el, valamint tárgyaltunk a TRV Zrt.-nek átadott gépjárművek további sorsáról, mivel a pályázat fenntartási időszaka lejárt.
Teljesen elkészült a Sülysápi Csicsergő Óvoda 2. számú (sápi) tagóvodájának játszóudvara, ahol a gyermekek vadonatúj játékokon játszhatnak, a biztonságukat pedig korszerű öntött gumiburkolat biztosítja.
A településfásítási programban sikerrel pályáztunk, illetve az elnyert fák mellett saját beszerzéssel is készülünk, így tavasszal több tucat facsemete kerül ki a közterületekre.
A Szent István út mentén, a körforgalomtól a Tápió patak hídjáig épülő járdaszakasz felújítása befejeződött. A piac nem használt akadálymentes lejárója elbontásra került, a helyén egy széles lépcső épült. A tér a főbejáraton közelíthető meg akadálymentesen.
A Vasút utca egy rövid szakaszán árokburkolást végeztünk, végzünk.
A kiürült Állomás utcai bérlakás belső felújítását, festését az elmúlt hetekben elvégeztük.

Sülysáp, 2024. február 22.

Horinka László

